1. ΝΟΜΟΣ 5693 της 7 Σεπτ./7 Οκτ. 1932 Περί επιβολής ελέγχου κατά την εξαγωγήν γεωργικών τινών προϊόντων. Άρθρ.1.-(Κατηργήθη υπό του άρθρ. 1 ν. 5806, κατωτ. αρ. 4). Άρθρ.2.-1.Της επικολλήσεως του κρατικού σήματος προηγείται απαραιτήτως έλεγχος της ποιότητος και γνησιότητος των εξαγομένων προϊόντων παρά της ειδικής υπηρεσίας του Υπουργείου της Γεωργίας, ήτις αιτήσει του εξαγωγέως χορηγεί και πιστοποιητικόν ποιότητος και γνησιότητος των εξαγομένων προϊόντων. 2.Ο τρόπος του ελέγχου καθορίζεται εκάστοτε δια Διαταγμάτων, εκδιδομένων προτάσει του υπουργού της Γεωργίας. Η παραποίησις και διπλοχρησία του κρατικού σήματος εξαγωγής γεωργικών προϊόντων τιμωρείται υπό των ποινικών δικαστηρίων δια φυλακίσεως μέχρις ενός έτους ή χρηματικής ποινής (χιλίων μέχρι 50 χιλιάδων δραχμών) ή και δι’ αμφοτέρων των ποινών τούτων. Δια το μέτρον των χρηματικών ποινών βλ. άρθρ. 2 Νόμου 110/1945 και άρθρ. 57 Ποιν. Κώδικος (τόμ. 8 σελ. 6 και 28). 